Esmaspäeval sõitsime lõbustusparki. Suured lapsed läksid papaga okseratastele, väiksed lapsed minuga pisikeste, ohutute ja aeglaste hobuste, autode, paadi, rongi ja lennukiga sõima. Käisime 4D kinos ka, kus tool värises, seinast tuli tossu ning  kangelased täitsa vaataja lähedal tegutsesid. Ja vaaterattal käisime. Mina ilmselt kartsin seitse korda rohkem kui lapsed. Pärast tegime vahetust. Käisime suurte lastega veel mõnel suurte laste atraktsioonil. Eriti meeldis puust ameerikaraudtee, mis oli tehtud söekaevanduse teemal. Kaevanduse tiigis krooksusid paksud rohelised konnad, kelle kõrvadest tulid välja õhupallid. Autodroomil käisime ka. Ja veel ühel päris toredal okserattal. Lõpetasime kõik koos vaaterattal ja hobustel.